**ՀԻՄՆԱՎՈՐՈՒՄ**

Հողամասի նպատակային նշանակությունը փոփոխելու մասին որոշման նախագծի

Նաիրի համայնքի ղեկավարին է դիմել <<ԴԱՄ ՄԱՍՏԵՌ>> ՍՊԸ-ի տնօրինությունը Նաիրի համայնքի Պռոշյան գյուղում գտնվող, սեփականության իրավունքով <<ԴԱՄ ՄԱՍՏԵՌ>> ՍՊԸ-ին պատկանող 07-053-0340-0019 կադաստրային ծածկագրի 0.2187 հա մակերեսով արդյունաբերության, ընդերքօգտագործման և այլ արտադրական նշանակության գյուղատնտեսական արտադրական օբյեկտների հողամասի նպատակային նշանակությունը բնակավայրերի նշանակության բնակելի կառուցապատման հողերի կատեգորիա փոխադրելու խնդրանքով: Հիմք ընդունելով Հայաստանի Հանրապետության համայնքների /բնակավայրերի/ քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի N 1/փ-253 դրական եզրակացությունը՝ ներկայացված որոշման նախագծով առաջարկվում է փոփոխել հողամասի նպատակային նշանակությունը և արտացոլել այն Պռոշյան բնակավայրի գլխավոր հատակագծում:

**ՏԵՂԵԿԱՆՔ**

Հողամասի նպատակային նշանակությունը փոփոխելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

 <<ԴԱՄ ՄԱՍՏԵՌ>> ՍՊԸ-ին պատկանող հողամասի նպատակային նշանակությունը փոփոխելու մասին որոշման ընդունումը Նաիրի համայնքի 2023 թվականի բյուջեում ենթադրում է 14946614 դրամ եկամուտների ավելացում: